hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu en hu hu hu en hu hu hu en hu hu en en hu en en hu hu hu hu hu hu en hu hu hu hu hu pl hu hu hu hu hu hu hu sl de hu hu hu en hu
A homlokzat energiahatékonysági felújítása | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
Ötletek, trükkök A homlokzat energiahatékonysági felújítása
Az EU-ban az épületek energiafogyasztása a teljes fogyasztás nem kevesebb, mint 40%-át teszi ki. Ezért az energiafogyasztás csökkentése és a megújuló energiaforrások használata az épületek esetében fontos intézkedés az energiafüggőség és az üvegházhatású kibocsátások csökkentése érdekében. Az épületek átfogó energiahatékonysági felújítása jelentősen hozzájárulhat az energiafogyasztás csökkentéséhez, növelheti a kellemes hőérzetet, és ugyanakkor lehetőséget nyújt az épület felújítására és szebbé tételére is. Most a homlokzat energiahatékonysági felújítását fogjuk közelebbről megnézni, amellyel a tető és az ablakok cseréje után a teljes energiahatékonysági felújítás általában kezdődni szokott.
A hőszigetelő rendszer összetétele
A homlokzat nem csak az épület végső színét adja, hanem egy olyan teljes anyagrendszer, mely hosszú távú védelmet biztosít a külső hatások ellen, szerkezeti védelmet nyújt, csökkenti a fűtés és hűtés energiafogyasztását, valamint javítja a hőérzetet. Többféle homlokzattípus létezik: a leggyakoribb és legmegfizethetőbb a vékony réteges kontakt homlokzati vagy hőszigetelő rendszer (TIS). Ez a rendszer egy homlokzati ragasztórétegből, hőszigetelésből, rögzítő dübelekből, szilárdító hálóból, ágyazóhabarcsból és fedő vakolatrétegből áll.
Jó minőségű kivitelezés esetén a rendszer teljes egészként működik, és a homlokzat hosszú élettartamát biztosítja.
A hőszigetelő rendszer megválasztása
A Heliosnál többféle hőszigetelő rendszer (EPS vagy polisztirol hab, EPS GRAFIT és MW vagy ásványi, illetve kőzetgyapot) és fedővakolat (akril, szilikon, szilikát és szilikon-szilikát) közül választhat.
A leggyakoribb választás a költséghatékony SPEKTRA EPS classic rendszer vagy a SPEKTRA MW premium, mely a kőzetgyapotnak és a szilikon fedővakolatnak köszönhetően jobb páraátjárhatóságot és fokozott tűzbiztonságot nyújt.
A fedővakolatok a kötőanyag típusában (akril, szilikon stb.) és az alábbi összehasonlító táblázatban összefoglalt főbb tulajdonságokban különböznek. Alapvetően a páraátjárható szigetelés (kőzetgyapot) esetében érdemes nagyobb páraátjárhatóságú vakolatokat választani; az EPS szigetelés esetében ezt a kritériumot figyelmen kívül lehet hagyni, mivel nem játszik jelentős szerepet.
A fedővakolat lehet sima (Z), rovátkolt (R) vagy gépi felhordású, mely kissé robusztusabb hatást kelt. Különböző szemcseméret (1,0 – 2,5 mm) lehetséges, különböző struktúrát adva a vakolatnak.
Ha további védelmet szeretne a jégeső ellen, illetve sötétebb árnyalatokat kíván választani az utolsó réteghez, a „STRONG” megoldást javasoljuk, ahol a kettős szilárdítás nagyobb mechanikai ellenálló képességet biztosít a rendszernek. A fedővakolat élettartam jelentősen meghosszabbítható a homlokzati festéssel is, akár a rendszer kivitelezésekor, akár felújítás során. Az év újdonsága a nagyon jó minőségű SPEKTRA Top Dry  homlokzati festék, mely rendkívül gyors vízlevezető funkciót és a vakolat gyors száradását biztosítja eső, harmat és köd esetén. Ennek eredményeképpen a homlokzat tisztább marad, és a gyors száradás a penészedést és algásodást is megakadályozza. A SPEKTRA Top Dry  homlokzati festék nagy színstabilitással rendelkezik, és sötétebb árnyalatok esetén lehetővé teszi infravörös (IR) pigmenteken alapuló árnyalatok használatát, melyek a klasszikus sötét fedőszínekhez viszonyítva hűvösebbek maradnak. Így a teljes rendszer és maga az épület is hűvösebb marad, ami meghosszabbítja a homlokzat tartósságát.
A homlokzati festék kiválasztása
Az utóbbi időben az építészek és felhasználók felfigyeltek a sötétebb árnyalatokat, különösen a szürke szín növekvő népszerűségére. Homlokzatokhoz általában világos, semleges árnyalatokat ajánlunk, mivel a sötét színek a fokozott melegedés miatt többletterhelést jelentenek a homlokzati rendszernek és a környezetnek (városi hőszigetek).
Ha a SPEKTRA hőszigetelő rendszerét választja, ügyfelünknek lehetőséget biztosítunk egy próba elvégzésére is, így ellenőrizheti a homlokzat színének kívánt végső megjelenését.
Új Exterior Colour Collection színskálánk összes árnyalatát az időjárásnak és UV-sugárzásnak legjobban ellenálló szervetlen festékanyagokból készítettük.
A homlokzat védőburkolatának felújítása hosszú távú befektetés, mely jelentős anyagi terhet jelent. Azt javasoljuk, hogy megbízható, minőségi kivitelezőt válaszon, aki betartja a homlokzati rendszer gyártójának útmutatóját és utasításait, és az anyagokat megfelelő időjárási körülmények között építi be. A hibák gyakran nem közvetlenül a munka befejezése után jelentkeznek, ezért egy rosszul kivitelezett fűtőrendszer költséges lehet. Kérjük, nézze meg a kézikönyvben a hőszigetelő rendszerek kiépítésére vonatkozó további műszaki információkat. Műszaki tanácsadóink örömmel segítenek Önnek a választásban vagy a műszaki kérdésekben. A deco.coatings@helios.si címre írhat nekik.
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva